Prome Welga na Lago 


Den historia di Lago, tabatin varios 
welga, pero e prome aki cu a cuminsa 
dia 10 pa 15 di augustus, pa mi tabata 
$ esun di mas grandi den historia di Lago 
y muy probabel e welga di mas grandi 
cu Aruba a conoce, debi na e cantidad 
di e personanan cu a welga. Na Lago 
tin un reglamento cu e Mericanonan of 
otronan cu puesto halto, incluiendo 
localnan cu tabata miembro di 
= gerencia riba un responsabel continuo 
i (CR) no tabata por a welga y nan 
mester a sigu cu e operacion. Ami a 
traha den tres welga di Lago y nos 
mester a traha 12 pa 16 ora pa dia. Durante e prome welga aki e localnan a keda 
den e refineria durante e welga pa nan mesun seguridad. 





Un welga cu a cuminsa cu un grupo di 3,500 empleado pero a lo largo a bira mas di 
6,000 pa asunto di salario, mientras cu Lago y Lago Employee Council (LEC) tabata 
negociando cu directiva di e compania. E negociacionnan tabata di acuerdo cu 
combenio di trabou, cual combenio ta contene un clausula cu ta exclui welga di parti 
di empleadonan cu “lock-out” di parti di compania. 


Pa merdia di dia 15 di augustus, mas o menos 75% di empleadonan a bolbe na nan 
trabou, e siguiente dia e cantidad di empleadonan tabata na trabou normal atrobe. 
Produccion di refineria a baha un tercera parti durante e welga, a cuminsa bira 
normal atrobe. Pa dia 22 di augustus produccion a keda completamente normal. 


Mientras cu empleadonan a bolbe trabou, mediacion a sigui. Mediador especial di 
Gobierno, Sr. W.P. Plantz asisiti pa su comite di lidernan politico di Aruba su 
partidonan, a tene reunionnan cu directiva di compania y LEC, tratando di haya un 
solucion pa e problema di salarionan. Estadista di gobierno ta asistié revisando tur 
informacion di costo di bida y di salarionan ricibi di diferente partidonan. Nan ta 
spera di yega na un decision pronto. 


Sr. Plantz a wordo nombra Mediador Especial pa Gobernador A.A.M. Stryucken dia 
13 di augustus. Esnan nombra pa asisti tabata C.A. Eman, S.E. Henriquez, J.E. 
Irausquin y F.J. Tromp. Sr. J.W. Huiskamp a wordo nombra Secretario di e mediador 
especial. 


E cuestion di salario ta mustra bruhamento y malcomprendemento. Aki ta sigui un 
ralato di punto pa punto di e situacion: 


Na april, LEC, representacion eligi di grupo di empleadonan a pidi directiva di 
compania un aumento di cinco porciento. Directiva a bisa cu e no ta kere cu tin 
hustificacion pa tal aumento. Sinembargo, a ofrece di revisa e index di costo di bida 
pa pone "áltanto” y pa mira si custumbernan di compra di empleadonan a cambia y 
di ki manera nan a cambia. LEC a combini cu esaki. 


Laurence De Trude di National Industrial Company Board, Inc., un organisacion cu 
ta specialisa den estudionan di costo di bida, a bini Aruba pa conduci e estudio. Sr. 
De Trude a scoge un grupo cu ta representa henter grupo di empleadonan di Lago 
pa tene entrevista cu nan tocante nan custumbernan di compra. E personanan cu a 
wordo entrevista a wordo eligi for di un lista di tur empleado riba payroll, di 
empleadonan cu salarionan di mas halto te na esnan cu salarionan di mas abou. For 
di e lista nan a scoge di e 24 nombernan cu tabata parece Despues nan a check pa 
mira si berdaderamente nan tabata representa henter e grupo di empleadonan. Den 
tur factornan importante - salario, nacionalidad, dependientenan, credito di 
comisario pa luna, cas, sexo, e personanan entrevista tabata un representacion 
corecto di grupo di empleadonan. 


Sr. De Trude a puntra e grupo representativo di casi 800 pregunta tocante nan 
custumbernan di compra. El a bin haya 177 lista di pregunta y contesta, lo cual el a 
usa pa haci su estudio. E ora el a combina tur su informacion y el a prepara su 
rapport. Ni Lago Employee Council ni directiva no tabata sa di e resultado di e 
estudio sino te ora cu el a presenta su rapport na nan den un reunion adhunto. 


Mal comprendemento a cuminsa: 


Inmediatamente despues cu De Trude a entrega e rapport, mal comprondemento a 
cuminsa. Interpretacion robes di e estudio di De Trude tabata base di e 
malcomprondemento. Su estudio tabata determina custumbernan di compra di e 
empleadonan, pa mira si nan ta cumpra articulonan diferente compara cu 
articulonan cu nan tabata cumpra pa dies aña pasa tempo Lago su estudio original 


LEC di costo di bida a wordo haci. 


Sr. De Trude kier a sa kiko empleadonan di Lago tabata cumpra na ki cantidad y 
cuanto nan tabata paga. Su estudio no por wordo usa directamente pa calcula 
compensacion; su estudio ta solamente un manera pa via di cual por establece 
custumbernan di compra. Te awo, ningun resumen no a wordo haci riba base di e 
estudio di De Trude. Cada tres luna esnan encarga cu e index di costo di bida, ta sali 
haci compra, y e prijsnan cu nan paga ta wordo usa pa haci e estudio di costo di bida. 
E proximo proceso lo wordo haci riba base di e estudio di De Trude, kier meen anto, 
cu e articulonan y e cantidadnan cu ta aparece den su rapport lo wordo usa pa haci 
e resumen nobo. Tabatin hopi cambio debi e articulonan cu empleadonan tabata 
cumpra dies aña pasa y loke nan ta cumpra awo, segun e estudio. Aki ta sigui un 
comparacion: 


Articulo Bieu Nobo 





Cuminda 45% 33.217% 
Paña 10 13.775 
Cas 13 4.896 
Muebles, stoof, etc. --- 8.148 
Transportacion 4 10.717 
Gas, electricidad 8 2.654 
Spaarmento DB asm. 
Varios 14 12.419 
Otro gastonan --- 14.174 
100% 100% 


E cifranan aki a wordo calcula cu mashin y nan ta mustra un diferencia chikito for di 
e cifranan reporta anteriormente. 


Manera e comparacion di e dos indexnan ta mustra claramente, empleadonann ta 
gasta nan placa na cosnan diferente for di loke nan tabata gasta dies afia pasa. 
Enbes di gasta tanto pa cuminda y cas, por ehempel, nan ta gasta mas pa bisti, y 
varios otro cosnan manera atencion medico, cuido personal, recreacion, educacion, 
etc. 


Mal comprendemento tambe a resulta encuanto e diferencia ente e promedio di 
salario mensual di empleadonan di Lago y total di gastonan di un famia. E rapport di 
De Trude a mustra cu e total di gastonan di un famia tabata mas halto cu e promedio 
cu Lago ta paga su empleadonan di menos. Tin dos motibo masha simpel pa mustra 
esaki. Pa di prome, entrada di un famia di un empleado ta inclui entrada di otro 
miembronan di famia y ganashi di otro trabounan tambe, algun empleado tin mas 
entrada, ademas di nan salario di Lago, huur di nan propiedad, negoshinan chikito 
na cas, agencianan, trabou cu truck, etc. Y tambe otro miembronan di famia ta 
contribui na entrada di un famia ora cu nan tambe ta traha. 


Pa di dos, hopi empleado a gasta sumanan grandi recientemente pa cumpra auto, 
cas, frishider y otro articulonan caro. E articulonan aki a wordo cumpra cu fiamento 
y lantamento di thrift plan, fiamento na banco, of credito cerca comerciantenan. 
Durante guera, hopi di e articulonan aki tabata scars. Pesey empleadonan a spaar 
hopi den thrift plan y awo cu por haya e articuolnan pa cumpra ta e placa ey 
empleadonan ta gastando pa cumpra nan. 


Directiva ta haci un oferta: 


Den un reunion adhunto cu Lago y LEC dia 31 di juli, directiva ta ofrece di haci e 
costo di bida actual di 9.26% parti di salarionan di base di empleadonan. Esaki ta 
nifica cu empleadonan por ta garantisa di un aumento fiho di 9.26% riba nan 
salarionan. Manera ta awo, costo di bida por subi of baha cada tres luna, ora cu e 
indexnan di costo di bida wordo haci. E bonus actual di 9.26% a drenta na vigor dia 
1 di augustus y lo sigui te 31 di october 1951. Despues di esaki e bonus por subi of 
baha, segun costo di bida subi of baha. 


Si e oferta di compania wordo acepta, empleadonan lo haya un aumento fiho di 
9.26%. Si despues di tres luna e resumen lo a mustra cu prijsnan a subi mas cu 
9.26%, empleadonan lo haya un bonus di diferencia. Si prijsnan no a subi, of si nan 
a baha, empleadonan lo no perde esaki. Pasobra no tabatin e cantidad legal di 
miembronan di LEC presente, e procedimento combini pa trata tal negociacionnan, 
e council no por a reuni entre nan (“in caucus”). 


E demonstracion: 


Dia 3 di augstus, 1951, mas o menos 500 
empleado a reuni dilanti di e compania su 
oficina general (GOB) na fin di trabou 
(4'or). Motibo di e demonstracion cu a bay 
masha na ordo, tabatin ta pidi directiva di 
e compania un aumento general. E dia ey 
Superintendente General, Sr. Frank E. 
Griffin a bisa e grupo cu compania ta 
simpatisa cu nan problemanan manera 
den pasado. El a mustra cu directiva di 
compania ta cla pa trata riba e 
problemanan manera den pasado cu e representantenan eligi di e grupo di 
empleadonan, esta Lago Employee Council (LEC) kendenan den pasado a traha hopi 
duro cu directiva di Lago pa resolve problemanan di empleadonan. Compania no por 
trata cu un multitud, Sr. Griffin a bisa. E di cu e ta spera cu LEC lo negocia e asunto 
cu directiva cu mas exito cu el a negocia den pasado. Despues di Sr. Griffin su 
discurso, Presidente di LEC, B.F. Dirksz y Vice Presidente C.R.A. Bishop a mustra cu 
e council lo bay negocia e asunto cu representantenan di compania. Despues di 
esaki e demonstracion a termina. 





LEC ta nenga e oferta: 


E oferta di compania, pa haci bonus actual di costo di bida parti di salarionan di base, 
no a wordo acepta pa LEC y compania a hala e oferta aden. E ora directiva a haci un 
oferta revisa, den cual lo usa e index nobo di costo di bida. Den e oferta nobo, e 9.26% 
lo keda variabel, segun prijsnan subi of baha y salarionan di base di empleadonan lo 
wordo aumenta cu cinco cen pa ora. E oferta aki a wordo haci dia 6 di augustus y a 
wordo nenga pa LEC y no tabata prepara pa presenta argumentonan pa e 
proposicionnan aki e ora ey, y pa tal motibo a dicidi di tene un otro reunion dia 9 di 
augustus. 


Pamfleta sin firma: 


Na cuminsamento di e siman ey, pamfletanan sin firma a wordo pasa rond, urgiendo 
empleadonan pa nan welga dia 10 di augustus si directiva no acepta loke nan tabata 
pidi. Tabatin un sikkel riba e pamfletanan. Den nan reunion di 7 di augustus cu 
directiva, LEC a bisa nan cu nan no ta na fabor di un welga y cu nan lo haci tur nan 
posibel pa stop cualkier desordo entre empeladonan. LEC a expresa e siguransa cu 
un welga lo no tuma luga. 


Anuncio adhunto: 


A . LEC a reuni cu directiva dia 9 di 
= augustus, y nan a saca un anuncio 
hunto. El a wordo firma pa F.E. Griffin 
2 di directiva y pa B.F. Dirksz di LEC lo 
siguiente: "Comite adhunto di LEC y 

| repesentantenan di compania a reuni 
prome y despues di lunch awe pa 
permiti LEC di presenta nan 
argumentonan pa un aumento di 
20%. Hopi cifranan a wordo presenta 
y directiva tin di considera nan. E 
council a bolbe cu representantenan 
di directiva. Diasabra mainta, dia 22 
di augustus, riba cual dia un solucion 
lo wordo alcansa pa e problemanan di 
salarionan di huelga. Diabierna 
mainta, 10 di augustus mas o menos 3,500 empleado a reuni pa mas o menos 7ór 
dilanti di compania su porta mayor. E demonstracion tabata masha na ordo. 
Cantidadnan chikito di empleadonan a drenta refineria pa bay traha, aunke esnan 
para pafo tabata grita nan, pero no tabatin ningun violencia. Participantenan na e 
demonstracion tabatin bon beis, nan tabata djis para warda kiko lo sosode. Hopi 
entre nan a expresa e deseo di drenta e refineria pa bay traha, sinembargo nan 
tabatin miedo di menasanan haci na nan y nan famia. Mas Laat e mesun mainta ey, 
otro empleadonan a haya yamada pa menasa nan, of a wordo para pa agitadornan 
cu tabata pasa rond, y nan a sali for di trabou pa reuni cu e grupo cu tabatin na e 
porta mayor. 





Esnan cu a aparece dilanti di e welgistanan mainta tempran tabata Presidente J.J. 
Horigan, Gerente General Odis Mingus y Superintendente General Frank E. Griffin. 
Sr. Mingus y Griffin a papia cu e empleadonan cu a welga, urgiendo nan pa regresa 
nan trabou mientras cu compania tabata negocia manera nan a keda haci cu 
representantenan eligi, esta miembronan di LEC. E welgistanan a contesta cu “boe” 
y nan a grita cu nan kier un contesta inmediato. Sr. Mingus a bisa nan cu directiva 
lo reuni cu LEC e mesun dia, enbes di e siguiente dia, manera tabata nan idea. 


Proposicion nobo di compania: 


Como resultado, directiva y LEC a reuni mainta y merdia di dia 10 di augustus. 
Despues di nan reunion di mainta, LEC y directiva a saca un anuncio hunto: “Pa 
motibo di esfuersonan extraordinario di parti di directiva, nan a logra di completa 
nan estudio di e argumentonan y cifranan cu LEC a presenta na nan Diahuebs, dia 
9 di augustus, pa e aumento di 20% riba salarionan di base. Den e reunion di merdia, 
directiva a haci un proposicion nobo. Esaki ta manera ta sigui: tur salarionan y 
tarifanan di base lo wordo aumenta cu cinco cen, of dies por ciento, esun cu tin mas. 
E bonus actual di costo di bida di 9.26% lo bira parti di salarionan di base. Efecto di 
e ahustonan aki lo monta na un aumento di 20% pa trahadonan di salarionan mas 
abou, y bahando segun salarionan ta subi na un aumento di 14.72% pa e grupo di 
salarionan mas halto. E promedio di e aumento calcula pa henter payroll lo ta 
16.1%.” 


LEC ta acepta proposicion: 


LEC a acepta e proposicion aki, pero 
kier a presenté na e empleadonan 
welgista cu tabata na e porta mayor. E 
welgistanan a nenga e oferta, nan a 
bisa cu nan no kier pa LEC sigui ' | 





representa nan den negociacionnan cu = 
directiva. Despues e mediador a 
mustra cu e no ta considera esey como 
retiro di LEC, representantenan 
debidamente eligi door di 
empleadonan pasobra e welgistanan 
no ta representa henter e grupo di 
empleadonan. Atardi, 10 di augustus, 
mediador di Gobierno, Dr. C.A. 
Pekelharing a reuni cu LEC y directiva 
pa conseha nan cual ta e miho curso pa 
sigui pa haci empleadonan bolbe na 
nan trabou. Dr. Pekelharing a bisa cu 
podise e lidernan politico por logra na 
haci e weglistan bolbe na nan trabou 
mientras cu investigacionnan ta sigui. 
LEC a combini pa sigui su conseho y 
papia cu lidernan politico pa haya nan 
ayudo pa haci empleadonan bolbe na 
nan trabou. 





Dia 11 di augustus, despues cu LEC y directiva a pidi mediacion, Aruba su 
gezaghebber interino, F.A. Jas a recomenda Gouverneur Strycken pa nombra un 
mediador especial, asisti pa un comite consistiendo di lidernan politico di Aruba, pa 
haci un investigacion especial di e asunto di salario. Directiva a reuni cu Dr. M.F. Da 
Costa Gomez, presidente di Conseho Ehecutivo di Gobierno di Antiyas Hulandes, y 
otro miembronan di Kabinet anochi dia 11 di augustus. Un otro reunion cu oficialnan 
di gobierno y miembronan di Kabinet a tuma luga dia 12 di augustus. Diasabra 
anochi, 11 di augustus, e multitud na porta mayor a trata di yega mucho cerca di e 
porta (e tempo ey e unico porta mayor tabata pafo), tabatin algun resistencia ora cu 
polisnan a trata di haci nan hala atras. Hendenan den e grupo a tira botter riba e 
polisnan, kendenan a los tiro na laira, pa haci e luga dilanti porta mayor bashi. No 
tabatin trobbel grandi y ni ningun a hiba daño serio. E welgistanan no tabata mucho 


impresiona ora polis a los tiro pasa riba cabes di e gruponan bon rabia. “Èseynan 
tabata bala di berdad?”, un welgista a puntra un polis. “Sigur, mas cu claro - boso 
tabata tira mango y botter riba nos”. “Si, pero e botternan tabata bashi”, e welgista 
a responde e polis. 


Pamfelta ta wordo parti: 


Dia 12 di augustus, laat, diferente 
H partido politico a parti pamfleta. Nan a 
| presenta e salarionan segun Lago su 
proposicion final na LEC, y a urgi 
welgistanan pa bolbe nan nan trabou, 
mientras cu e mediador di gobierno ta 
sigui su revision. Gobierno bou di 
firma di Dr. Da Costa Gomez, a saca 
un proclamacion bisando cu Conseho 
Ehecutivo ta considra e oferta di 
compania rasonabel. Sinembargo, 
nan a reserva decision final te ora cu e 
mediador especial presenta su rapport. 
E proclamacion di gobierno a urgi 
welgistanan pa bolbe na nan trabou 
inmediatamente, mientras cu e mediador ta haci su revision. E proclamacion no a 
wordo ricibi cu agrado cerca welgistanan na porta mayor y ningun di nan a regresa 
trabou. Mainta dia 13 di augustus, Gezaghebber Jas y lidernan politico a aparece 
dilanti di e welgistanan y a urgi nan pa bolbe nan trabou pero sin ningun exito. 





Mediador especial W.P. Plantz a yega su merdia y a reuni cu un delegacion di 
welgistanan pa tende loke nan tabata exigi. Nan tabata pidi pa empleadonan di 
salarionan mas halto haya 20%, ademas di esey e bonus di 9.26% y e aumentonan 
lo tin di bira efectivo dia 1 di juni 1951. E delegacion a pidi tambe pago pa e dianan 
di welga y cu compania lo no venga e welgistanan. 


Anuncio di Gezeghebber: 


Anochi laat di dia 13 di augustus directiva di compania a reuni cu Conseho Ehecutivo 
di gobierno di Antiyas Hulandes, mediador especial W.P. Plantz, y Procurador J.J.A. 
Ellis. Mainta tempran di 14 di augustus polisnan a parti e siguiendo anuncio, e 
tabata firma pa Gezaghebber Jas. “Como cu mi a haya sa cu hendenan cu kier bay 
trabou ta wordo stroba den nan libertad pa via di presencia, actividad y accionnan di 
welgistanan y mironesnan, mi ta haya mi obliga di prohibi for di awe: (1) gruponan 
di mas di cinco hende riba cayanan publico di San Nicolas. (2) molestiamento di 
personanan cu ta bay nan trabou di un modo of otro (3) Molestiamento di famianan 
di personanan cu kier bay nan trabou di un modo of otro, of daño na nan cas of nan 
propiedad. Mi ta pidi poblacion den nan mes interes di coopera cu ehecucion di e 
medidanan aki pa evita conflicto, obedeciendo inmediatamente ordonan di polis y 
militar.”o 


Un anuncio firma pa J.J. Horigan tambe a wordo parti riba henter e isla dia 14 di 
augustus, e anuncio aki a confirma y garantisa e tarifanan ofreci pa directiva den su 
proposicionnan final na LEC dia 10 di augustus. Tur lo drenta na vigor dia 1 di juni. 
Despues di e anuncio Gezaghebber Jas, polis no a permiti gruponan di hende den 
San Nicolas, y e luga enfrente di e porta mayor a keda bashi. Solamente algun 
empleado a regresa nan trabou dia 14 di augustus, pero e siguiente dia mas o 
menos 75% di nan tabata na trabou. E siguiente dia, 15 di augustus, presencia na 
trabou tabata normal. 


Trabou den refineria: 


Mientras cu empleadonan tabata welga, empleadonan cu a sigui trabou a hiba a 
cabo operacionnan esencial di refineria. Produccion di productonan di refineria a 
baha un tercera parti, y tur lake tankernan tabata for di servicio. Azeta crudo a 
wordo treci for di bahia di Amuay den ocean tankernan. Tur e lake tankernan a bolbe 
nabega dia 15 di augustus. Barcamento di productonan for di Aruba abordo di ocean 
tankernan a wordo manteni, y entrega riba Aruba mes, di gasolin di aviacion, gas, 
kerosin, azeta y gasolin di motor a sigui sin interupcion. No tabatin tardansa den 
entregamento di productonan na clientenan. Cumplimento cu e compromisonan na 
cumpradonan tabata di mayor importancia siendo cu 37 diferente di nan ta depende 
riba Aruba pa productonan di petroleo cu cualnan ta productonan esencial. 
Igualmente Aruba su bienestar tambe ta depende di satisfaccion di e clientenan di 
hopi paisnan cu e servicio cu nan ta haya. 


Tabatin algun señal di falta di responsabilidad di parti di algun welgista y otro 
personanan. Mas cu mayoria di e hendenan, tanto welgista y otronan a mantene 
calmo y pasenshi. Nan modo di trata a contribui hopi pa mantene pas y si nan sigui 
asina, nan lo yuda e mediador pa bini cu un solucion satifactorio pa tur 
interesadonan. 


Carta di J.J. Horigan, Presidente di Lago: 


“Mi ta sigur cu nos tur, tanto empleadonan como directiva ta contento cu e welga 
recien a caba y cu trabou den refineria ta birando normal atrobe. Mientras cu e 
mediador especial ta sigui cu revision, mi ta spera cu tur interesadonan lo coopera 
sinceramente pa busca un solucion pa e malcomprondemento cu ta existi entre 
nos.” 


Dufi Kock 
6 di augustus 2017 


(Di 3 Revision) 


